**Zápisnica č. 1/2018 z riadneho verejného zasadnutia Obecného zastupiteľstva obce Turany nad Ondavou, konaného dňa 26.04. 2018 o 17:15 hod. – kancelária starostu obce.**

**Program:**

**1. Zahájenie**

**2. Kontrola plnenia uznesení**

**3. Činnosť OcÚ**

**4. Výber banky pre poskytnutie úveru**

**5. Informácia o záverečnom účte 2017**

**6. Deň matiek**

**7. Rôzne**

**8. Záver**

**K bodu č. 1 - Zahájenie**

Starosta obce Turany nad Ondavou privítal poslancov OZ. Skonštatoval, že na zasadnutí OZ sú prítomní všetci poslanci a kontrolór obce viď. prezenčná listina. Starosta obce skonštatoval, že je prítomná nadpolovičná väčšina poslancov a rokovanie Obecného zastupiteľstva obce Turany nad Ondavou je uznášaniaschopné. Zasadnutie je nahrávané na diktafón.

Ďalší prítomní (verejnosť): Pavol Gombita, Anna Majerníková, Marcela Miháľová.

Program zasadnutia bol poslancom spolu s pozvánkou zaslaný pred zasadnutím OZ. Poslankyni Viere Pundžákovej bola pozvánka odovzdaná ústne.

Pani Viera Pundžáková navrhla vypustiť z programu  bod :

1. Informácia o záverečnom účte, pretože podklady k tejto téme neboli OZ doručené pred zasadnutím OZ

Hlasovanie za vypustenie bodu 5. Z programu

Hlasovanie poslancov : Počet poslancov: 5 Prítomní poslanci :5

Za : 3 Proti:0 Zdržal sa : 2

Z programu bol  spomínaný bod vypustený.

Martina Perátová navrhla doplniť program o bod: **Splnenie zákonných podmienok správneho fungovania MŠ, ktorý zahŕňa:**

1. Zverejnenie termínu zápisu detí do MŠ Turany nad Ondavou v školskom roku 2018/2019, pretože sa uskutočňujú spravidla od 30. apríla do 31. mája.
2. V zmysle vyhlášky Ministerstva školstva SR z 15.04.2004 je potrebné zverejniť výzvu na doplnenie členov rady školy ( rodičia žiakov + zástupca zriaďovateľa a následné zvolanie zasadnutia školskej rady s obecným zastupiteľstvom – ujasnenie situácie.

Hlasovanie za doplnenie programu o spomínaný bod:

Hlasovanie poslancov : Počet poslancov: 5 Prítomní poslanci :5

Za : 4 Proti:0 Zdržal sa : 1

Program bol doplnený o  spomínaný bod a bude nasledovať po bode 4.

**K bodu č. 2 - Kontrola plnenia uznesení OZ**

1. Písomne odpovedať na interpeláciu Mgr. Perátovej

T : do 30 dní od zasadnutia OZ Z: starosta

Mgr. M. Perátovej bola emailom zaslaná odpoveď na interpeláciu v stanovenej lehote. Odpoveď bola neúplná, neobsahovala popis účtovného dokladu ( obsah, účastníka a peňažnú sumu) iba výpis z hlavnej knihy, z ktorého je zrejme kedy bola platba realizovaná a v akej výške, ale nie komu a za čo. Pán starosta uviedol, že tieto informácie je možné získať v úradných hodinách na Obecnom úrade Turany nad Ondavou. Čo sa týka nakladania s finančnými prostriedkami, kontrolór obce uviedol, že schválením rozpočtu dali poslanci právomoc starostovi nakladať s finančnými prostriedkami. Za dodržanie rozpočtu je zodpovedný starosta obce.

1. Zabezpečiť projektovú dokumentáciu, verejné obstarávanie atď. ktoré je potrebné dokladovať k žiadosti o dotáciu zameranú na výstavbu multifunkčných ihrísk s umelým trávnikom a mantinelmi a o týchto skutočnostiach informovať OZ.

Táto úloha bola uznesením č. 02/2018 zo dňa 22.02.2018 zrušená

1. Vyhlásiť výberové konanie na riaditeľa MŠ Turany nad Ondavou

T: prioritne Z: starosta

V týždenníku Spektrum bolo 23.04.2018 zverejnené vyhlásenie výberového konania na riaditeľa MŠ Turany nad Ondavou. Voľné pracovné miesto riaditeľa MŠ v Turanoch nad Ondavou nebolo nahlásené na ÚPSVaR.

1. Doplniť do plánu kontrolnej činnosti kontrolóra obce kontrolu procesu mimoriadnej inventarizácie po vyradení ZŠ Turany nad Ondavou zo siete škôl.

T: nasledujúce zasadnutie OZ Z: kontrolór obce

K tomuto bodu kontrolór uviedol, že mimoriadna inventarizácia pri zrušení ZŠ Turany nad Ondavou nebola zrealizovaná, preto nie je čo kontrolovať.

1. Vyhotoviť písomné stanovisko k žiadosti o vykonanie kontroly kontrolórom obce v zmysle § 18 zákona 369/1990 Zb. o obecnom zriadení podanej dňa 19.12.2017.

T: najbližšie zasadnutie OZ Z: kontrolór obce

Kontrolór obce pracuje na stanovisku. Predloží ho do 30.06.2018.

1. Naštudovať proces vyraďovania majetku ZŠ.

T: najbližšie zasadnutie OZ Z: starosta, poslanci OZ

Keďže inventúra v škole pri jej zrušení nebola zrealizovaná, poslanci OZ požiadali starostu o zabezpečenie posledných inventúrnych súpisov, ktoré boli vypracované pri poslednej inventúre počas fungovania ZŠ aby sa zrealizovala inventúra. Starosta obce má vydať príkazný list na vykonanie inventúry a následne inventarizácie. Inventarizačnú komisiu budú tvoriť poslanci OZ. Starosta obce zamestnancov obce do tohto procesu nezapojí.

1. Zistiť ako postupovať pri zlúčení školskej knižnice s obecnou knižnicou.

T: najbližšie zasadnutie OZ Z: starosta

Starosta uviedol, že stačí knižnicu presunúť.

Mgr. Perátová uviedla, že Metodický pokyn k zákonu č. 126/2015 Z.z. o knižniciach uvádza presný postup pri zlúčení alebo zrušení školskej knižnice. Na Ministerstve kultúry SR figuruje v našej obci okrem obecnej knižnice a j školská knižnica.

Táto úloha trvá ďalej

1. Zistiť miesto pretekania strechy školskej jedálne.

T: najbližšie zasadnutie OZ Z: starosta

Pán starosta uviedol, že je potrebné odkryť celú strechu aby sa zistilo miesto pretekania a keďže nie sú finančné prostriedky na jej opravu a nemá ani personál , tak so strechou sa nateraz nebude robiť nič.

1. Zistiť postup, podmienky prevodu pozemku, konkrétne 1/3podielu p. Kalinovej na obec.

T: najbližšie zasadnutie OZ Z: starosta

Pán starosta sa nakontaktoval na mestský úrad v Piešťanoch, aby zistil, či sa tam pani Kalinová zdržiava.

Pani Martina Gombitová navrhla zaslať na jej adresu obyčajný list, ktorý by ostal v poštovej schránke a možno by sa ona lebo príbuzní nakontaktovali na starostu.

**K bodu č. 3 – O činnosti OcÚ**

V tomto bode starosta informoval, že boli zrenovované stoličky v školskej jedálni. Jedáleň bola vymaľovaná. Boli vymenené ističe, opravené lavičky v areáli MŠ. Na žiadosť poslankýň Gombitovej, Perátovej a Pundžákovej bola podaná žiadosť o dotáciu z rozpočtu PSK v rámci programu „Šport“ na zakúpenie preliezacej veže a šmýkačky do areálu MŠ.

Obci Turany nad Ondavou bol schválený projekt“ Zníženie energetickej náročnosti verejných budov.

Schválená výška príspevku predstavuje sumu 371 426, 98 eur a schválená výška spolufinancovania z vlastných zdrojov obce predstavuje sumu 19548, 79 eur.

**K bodu č. 4 – Výber banky pre poskytnutie úveru.**

V tomto bode starosta obce predložil poslancom OZ ponuky na investičný úver- spolufinancovanie projektu: „ Zníženie energetickej náročnosti KSB Turany nad Ondavou“ . Výberová komisia pozostávala z poslancov OZ a starostu obce, ktorý je predsedom komisie. Komisia určila poradie bánk. Najvhodnejšie podmienky prezentovala Slovenská záručná a rozvojová banka Prešov.

Mgr. Perátová uviedla, že ku podmienkam prijatia úveru sa má vyjadriť kontrolór obce. Po jeho súhlasnom stanovisku, OZ môže prijať uznesenia o schválení úveru a obec môže žiadať o úver z komerčnej banky.

Stavebné práce na realizácii projektu by mali začať v 06-07/2018 ak budú všetky podklady v poriadku. Ukončenie prác sa predpokladá na 10/2018.

**K bodu č. 5 – Splnenie podmienok správneho fungovania MŠ**

**Mgr. Martina Perátová k tomuto bodu uviedla, že je potrebné**

1. Zverejniť termín zápisu detí do MŠ Turany nad Ondavou v školskom roku 2018/2019, pretože sa uskutočňujú spravidla od 30. apríla do 31. mája.

Zverejňuje ho riaditeľ MŠ po dohode so zriaďovateľom na budove MŠ a inom verejne dostupnom mieste.

1. V zmysle vyhlášky Ministerstva školstva SR z 15.04.2004 je potrebné zverejniť výzvu na doplnenie členov rady školy ( rodičia žiakov + zástupca zriaďovateľa a následné zvolanie zasadnutia školskej rady s obecným zastupiteľstvom z dôvodu ujasnenia situácie- fámy o tom, že MŠ v Turanoch nad Ondavou končí svoju prevádzku.

Starosta obce potvrdil, že je vyhlásené výberové konanie na riaditeľa MŠ.

**K bodu č. 6 – Deň matiek**

Starosta obce uviedol, že oslava Dňa matiek sa môže konať v jedálni základnej školy. Poslankyňa Gombitová Martina konštatovala, že vhodnejší priestor je sála Kultúrneho domu s čím súhlasila Mgr. Perátová a Viera Pundžáková. Mgr. Perátová uviedla, že termín je potrebné určiť tak, aby nebola oslava Dňa matiek súčasne aj v Stropkove, pretože deti z obce ( chodia tam do školy) sa možno zúčastnia programu v Stropkove. Presný termín sa určí na nasledujúcom zasadnutí OZ.

Program bude pozostávať z vystúpenia detí MŠ a hudobnej skupiny ( OZ ju určí na nasledujúcom zastupiteľstve) . Darček pre matky bude v sume do 4 eur.

**K bodu č. 7 – Rôzne.**

Pani Viera Pundžáková uviedla, že je potrebné stanoviť pravidlá pre používanie obecnej kosačky. Mgr. Staničár konštatoval, že v minulosti kosili tomu, kto o to požiadal (starší , osamelí občania) a pohonné hmoty si hradil občan sám. Mgr. Perátová zisťovala, či obecnú kosačka môžu využívať aj na kosenie farského dvora. Starosta podotkol, že už v minulosti slúžila na kosenie farského dvora.

Mgr. Perátová uviedla, aby OZ zvážilo možnosť poskytnutia finančného príspevku na opravu farského kostola. Kontrolór obce k tomuto dotazu podotkol, že je potrebné zistiť stav rozpočtu obce a potom je možné podať žiadosť na OÚ ( najskôr 06,07/2018).

Starosta obce oznámil, že aj toho roku, 05.05.2018, OZ Spartan organizuje akciu čistenie Domaše. Pán starosta im poskytne priestor na ihrisku a zabezpečí malé **občerstvenie**.

Starosta obce informoval, že podá žiadosť na opravu vojenského cintorína. Zakúpi drevený kríž- centrálny a individuálne kríže na 29 hrobov. Na obnovení vojenského cintorína má veľký podiel poslanec Peter Rybár, za čo mu starosta poďakoval.

**K bodu č. 8 – Záver.**

Starosta poďakoval prítomným za účasť a zasadnutie ukončil.

Zapísala: Mgr. Perátová Mgr. Ján Jakubov

Overovatelia: Mgr. Ján Staničár starosta obce

p. Viera Pundžáková

uznesenie č. 3/2018

Obecného zastupiteľstva obce Turany nad Ondavou zo dňa 26.04.2018

Obecné zastupiteľstvo v obci Turany nad Ondavou

1. **Schvaľuje**

**A.1.** Doplnenie programu zasadnutia Obecného zastupiteľstva obce Turany nad Ondavou o bod - **Splnenie zákonných podmienok správneho fungovania MŠ**

Hlasovanie za doplnenie programu o spomínaný bod

Hlasovanie poslancov : Počet poslancov: 5 Prítomní poslanci :5

Za : 4 Proti:0 Zdržal sa : 1

Za: Mgr. Martina Perátová, Martina Gombitová, Viera Pudndžáková, Ing. Peter Rybár

Zdržal sa: Mgr. Ján Staničár

**A.2** Vypustenie bodu č. 5 **- Informácia o záverečnom účte z** programu zasadnutia Obecného zastupiteľstva obce Turany nad Ondavou

Hlasovanie poslancov : Počet poslancov: 5 Prítomní poslanci :5

Za : 3 Proti:0 Zdržal sa : 2

Za: Mgr.Perátová, M. Gombitová, Viera Pundžáková

Zdržal sa: Ing. Peter Rybár, Mgr. Ján Staničár

1. **Berie na vedomie**

**B.1** **Výber banky pre poskytnutie úveru**

Hlasovanie poslancov : Počet poslancov: 5 Prítomní poslanci :5

Za : 5 Proti:0 Zdržal sa : 0

Za: M. Gombitová, Mgr. M. Perátová , Viera Pundžáková, Mgr. J. Staničár, Ing. Peter Rybár,

1. **Ukladá**
2. Zakúpenie darčekov a občerstvenia na oslavu Dňa matiek

T : do termínu konania osláv Z: starosta

1. Zvolať zasadnutie obecného zastupiteľstva za účelom predloženia stanoviska hlavného kontrolóra obce k návrhu na prijatie úveru z komerčnej banky na spolufinancovanie projektu“ Zníženie energetickej náročnosti KSB Turany nad Ondavou“.

T: prioritne Z: starosta

1. Vyhotoviť písomné stanovisko k žiadosti o vykonanie kontroly kontrolórom obce v zmysle § 18 zákona 369/1990 Zb. o obecnom zriadení podanej dňa 19.12.2017.

T:do 30.06.2018 Z: kontrolór obce

1. Vydať príkazný list na vykonanie inventúry a následne inventarizácie a zabezpečiť inventárne záznamy

T:do najbližšieho zasadnutia OZ Z: starosta obce

1. Naštudovať proces vyraďovania majetku ZŠ.

T: trvá -najbližšie zasadnutie OZ Z: starosta, poslanci OZ

1. Zistiť ako postupovať pri zlúčení školskej knižnice s obecnou knižnicou.

T: trvá -najbližšie zasadnutie OZ Z: starosta

1. Zverejniť termín zápisu detí do MŠ Turany nad Ondavou v školskom roku 2018/2019 na budove MŠ a inom verejne dostupnom mieste.

T: od 30.04.2018 do 31.05.2018 Z: riaditeľka MŠ (poverená riadením), zriaďovateľ MŠ

1. Zverejniť výzvu na doplnenie členov rady školy ( rodičia žiakov + zástupca zriaďovateľa a následné zvolanie zasadnutia školskej rady s obecným zastupiteľstvom

T: prioritne Z: riaditeľka MŠ (poverená riadením), zriaďovateľ MŠ

1. Zaslať na adresu pani Kalinovej ( vlastníčke 1/3 pozemku- od sýpky po školskú jedáleň) list so žiadosťou o odkúpenie jej podielu.

T: prioritne Z: obecný úrad

Podpísané dňa:

Mgr. Ján Jakubov

starosta obce